钦定古今图书集成/明伦汇编/氏族典/第623卷 > 《郑樵通志》 > 拓跋仑
## 钦定古今图书集成/明伦汇编/氏族典/第623卷 > 《郑樵通志》 > 拓跋仑

按《魏书陈留王传》：“陈留王虔兄𫖮。𫖮子仑，世祖时袭
父爵，以功除统万镇将。后从永昌王仁南征，别出汝
阴。济淮，刘义隆将刘康祖屯于慰武亭，以邀军路，师
人患之。仑曰：‘今大风既劲，若令推草车方轨并进，乘
风纵烟火，以精兵自后乘之，破之必矣’。从之，斩康祖，
传首行宫。高宗即位，除秦州刺史，进爵陇西公，卒，谥”
曰“定。”子琛袭爵。